“Yesu Kristo, Niwe Omwe nyumwabazyo, kandi n`erizooba, kandi n`ebiro byona.” (Abaheburaayo 13:8)

Ebaruha erikwetoroora

Okw`ikumi n`ebiri 1997

Endamutsyo ez`omutaano ahari imw mweena omu nsi yoona omu iziina rya Yesu Kristo n`ekyahandiikirwe eki ekiri kworeka amatsiko hamwe n`okwenda kw`abaikiriza boona aba mazima:

“Kandi nitubagambira eki, tukigambiirwe MUKAMA waitu, ngu itwe abahurire abarishangwa bakiriho aha kiro ky`okwija kwa MUKAMA, tituribandiza abo abaagwejegyeire. Ahakuba MUKAMA aryeimukira ashuume naaruga omu iguru agambe munonga n`eiraka rya maraika omukuru n`enzamba ya Ruhanga; kandi abaafeeereire omuri Kristo nibo baribanza kuzooka; bwanyima naitwe abahuriire abariba bakiriho turyatwarwa nabo omu bicu kubugana MUKAMA waitu omu kaabunga; tutyo tugume na MUKAMA ebiro byona. N`ahabw`ekyo muhuumurizane n`ebigambo ebyo.” (1 Abatesalinika 4:15-18).

Okutebereza okwakozirwe emyaka enkumi ibiri enyima tikwakiriira ga haihi n`okuhikiriira nk`oku kiri hati. Eki ekyafaayo eki eky`amaani nikiija kubaho gye omu muriingi kandi omu buteeka nk`oku kyahandiikirwe. Envunuura ahari kyo tizirikweteengwa n`akakye. MUKAMA owaazokire owatwiirwe omu iguru omu buntu omu maisho g`abeegi (Luka 24:50-51) naija kugaruka omu muriingo nigwo gumwe (Ebyakozirwe 1:11), kandi abo abakwikiriza kutebekanisibwa nibaija kuhindurwa, nk`oku Yahamiibwe (Matayo 17:2), kandi bakatunga obutahwaho bwabo (1 Abakorisno 15:49-54) nk`oku yaakikozire omu kuzooka. Batyo bwanyima nibiija kuba ngu Ari, “… kwonka nitumanya, ngu ku arishuuruurwa, turyashushana nawe, ahabw`okuba turyareeba nk`oku ari.” (1 Yohaana 3:1-2).

Tihariho nyegyesa eri kworekwa nk`okushuuruurirwa eribaasa kwiija, kureka We wenyine niwe aryeizira. Kishwera aryatwaara omugore we aha bugyenyi bw`okutaasya. Aryaija kutwaarwa omu aha iguru, abugane na MUKAMA omu mwanya kandi agume nawe ebiro n`ebiro (1 Abatesalonika 4). Ekibuuzo nikiguma kiri yaaba buri omwe omuri itwe ayetebekanise gye (Matayo 25:1-10) kandi ari owa omugore w`omwana gw`entaama kwejumbira omhu bugyenyi bw`okushwera (Okushuuruurirwa 19:7-10).

Okuhamisiriza tikuri aha ahari eki kyafaayo ekikuru akyahikire haihi kureka aha ahari ekyo kyonyine, “ahabw`eki nitubagambira omu kigambo kya MUKAMA…” N`ahabw`ekyo enshonga yoona n`enyegyesa eyegamiire ebyahandiikirwe ebiri kweera. Omu nimwo obuhamizo buri. Naangwa, ebintu byona ebiri kukwata aha ntebekanisa y`okujuna eri kubaho nk`oku yagambirwe omu kigambo kya Ruhanga.

Ahabw`Ekigambo kya MUKAMA Petero akaba akira kugamba omu matebezo ge ag`okubanza aha kikwatireine n`okushukwaho kw`Omwoyo Orikwera, “Eki nikyo ekyo ekyagambirwe kurabira omuri nabi Yoeli…” (Ebyakozirwe 2:1b). Ahabw`Ekigambo kya MUKAMA kaba agamba omu itebezo rye eryakabiri, ngu ebyo byona ebintu, ebi Ruhanga omu kubanza yaayorekire n`akanwa k`abaanabi be, biine kuhikiriira (Ebyakozirwe 3:18). Omu kakwaate ako okureeba hare omu maisho, akagamba aha kwteisa kandi okwa … obunaku bw`okwegarura butsya omuriija omu maisho ga MUKAMA; kandi Aryayohereza Yesu Kristo, ou omu kubaanza yaababuriirweho… (enyiriri 19-20). Aho bwanyima akagamba Ekigambo eki ekyiine eki kirikumanyisa ahari abo boona abategyerize okugaruka kwa Yesu Kristo, “ou eiguru rishemereire kwakiira, okuhitsya obunaku bw`okugaruramu ebintu byona obusya, obu Ruhanga yaabaire agambira omu kanwa ka baanabi be abarikwera abaabaire bariho okuruga aha kuhangwa kw`ensi.” (orunyiriri ra 21).

Ekihandiiko eky`ebyahandiikirwe tweena nikituwataho. N`ekiragiro ky`obwa Ruhanga. Okugaruka kwa Yesu Kristo kutakabiireho ebintu byona bishemereire kugarurwa butsya omu buteeka bwabyo obwabaandize. Ekanisa y`omugore eshemereire kugarurwayo aha musiingye gw`entumwa hamwe n`abaanabi ahu We wenyine ari eibare erikuru ery`obuhamizo (Abaefeso 2:20-22) kandi, naangwa, eibaare ery`aha mutwe (Zek. 4:7). Gashemereire kuba amazima ngu enyegyesa hamwe n`amagara gaabo boona ab`ekanisa ya Ruhanga ohuriire nibikiriirizana n`ekigambo, buri omwe omu magara age ag`obutoosha, omu bushweere, omu magara g`omumaka nanga n`omu magara g`ekanisa yoona. Abantu ba Ruhanga bashemereire kuba omwe omu Kigambo kya Ruhanga. Entumwa Yakobo akagamba aha kwiija kwa MUKAMA. Hona nabwe akahandiika n`aha njura ey`eibiba hamwe n`eyigyesha eshemereire kwiija okusharuura kutakabiireho (eshuura ya 5). Nabi Yoeli akakiraguraho kandi naangwa n`okugarurwa butsya (Eshuura 2:23-27).

Ekigambo eky`obunabi ekya MUKAMA tikiri kwiija aha muriisa nari aha mubirizi w`engiri, nibakibuuriraho. Bwanyima y`okukwatanisa kw`obwa Ruhanga Ekigambo kya MUKAMA nikiija hari nabi – omuhereza hamwe n`entumwa (baefeso 3:5) – naangwa n`omu ndagaano enstya nk`oku kyaragwiirwe MUKAMA Yesu Kristo, “N`ahabw`ekyo niinyija kubatumaho baanabi n`abanyabwengye n`abahandiiki; abamwe aharibo muryabaita, abandi muryababamba…” (Matayo 23:24). Bwanyima y`okuragura oku kw`amaani eki abo abatumirwe We nibiija kubonabonesibwa, MUKAMA waitu omu kushaaaha kw`amaani akagira, “Yerusaalemu, Yerusaalemu, iota baanabi, okateera abarikukutumwaho amabaare!” (orunyiriri rwa 37). Ruhanga atererize omu kanisa Ye entumwa, baanabi, abashomesa, n`abandi n`abandi. (1 Abakorinso 12:28; Abaefeso 4:11). Kwonka buri obunabi bwa Bibuli ku burikuhikiriira nabaasa kuba nabi owaraganisiibwe ou Ekigambo kishuuruurirwe. Ruhanga naakora bwanyima ya nabi owatiirweho ensi etakabiireho okwimuka nk`oku entebekanisa y`okujuna. Ba nabi abamazima bonka biine OKWO NIKWO MUKAMA ARIKUGIRA. Abandi biine envunuura zabo.

Ahabw`Ekigambo kya MUKAMA Yohaana Omubatiza akaba agira, “Ndi eiraka ery`orukugambira omu ihamba…“ (Yohaana 1:23), n`ahabw`ekyo Omwoyo Arikwera agambire n`akanwa ka nabi Isaaya (40:3). Omuri Matayo 11:9-10 MUKAMA waitu akahamya obuhereza bw`anabi owaraganisiibwe. AKATANDIKA n`ekibuuzo, “Beitu mukatwarwayo ki? Okureeba nabi? Eego, nimbagambira nti: Buzima naakiriria kimwe nabi…” tikiri “kukira mushaija”, kwonka kukira baanabi abarangiriire ekyafaayo eki eky`amaani.

Boona ba nabi ab`endagaano enkuru bakaba biine ekintu kimwe ekiri kubagaita: Bakaragura aha kwiija kwa Masiya. Entaaniso eri omu nshonga ngu Yohaana akaba ari nabi owaraganisiibwe owatebekaniise omuhanda gwa MUKAMA, akabatiza Masiya kandi yamwanjurira abantu “… abantu boona baikirize ahabwe.” (Yohaana 1:7). “Mumanye ngu ogu niwe nabi Isaaya yaagambireho, obu yaagira ati: Eiraka ry`orikugambira omu iahamba ati: Mushemeze omuhanda gwa MUKAMA, mugorore otuhanda twe.” (Matayo 3:3). N`ahabw`ekyo akaba naakirira kimwe ba nabi b`endagaano enkuru.

MUKAMA Akagaruka Yaajurira obuhereza bwe, “kandi ogwo niwe owaahandiikirweho ngu, Reeba, nintuma entumwa yangye, ekubandize; niyo erishemeza omuhanda gwawe…” (Matayo 11:10; Malaki 3:1).

Luka naagira, “Ebiragiro na Baanabi bikaba biriho okuhitsya omu biro bya Yohaana; okuruga obwo enkuru nungi ey`obukama bwa Ruhanga ebuurirwa, kandi omuntu weena abutaahamu n`amaani.” (16:16)

Ahabw`Ekigambo kya MUKAMA Yohaana akaba agira, “Nyowe nimbabatiza n`amaizi ahabw`okweteisa, kwonka orikwija enyima yangye nankiza obushoboorozi; kandi tinshemereire na kumukwatira enkaito; We aryababatiza n`Omwoyo Orikwera n`omuriro.” (Matayo 3:11) Arikuugambaho akagira, “Reeba, Omwana gw`entaama wa Ruhanga!” (Yohaana 1:36).

Ahabw`Ekigambo kya MUKAMA maraika akaba agambira Zekaria ahabikwatireine na Yohaana Omubatiza omuri Luka 1:16-17, “Baingi omu Baisraeli aryabahindura, abagarure ahari MUKAMA Ruhanga waabo. Aryagyendera omu maisho ga Ruhanga omu mwoyo gwa Eliya n`amaani ge, okuhindura emitima y`abazaire, bakagarukana n`abaana baabo, N`abagomi okubagarura aha bwengye bw`abahikiriire, kandi n`okutebeekanisiza MUKAMA abantu abeeteekateekire.”

Ahabw`okuba ekicweka eky`okubanza eky`okuraganisa kwa Eliya (Malaki 4:5-6), kikiija kyahikirira, kandi akeetwa Eliya. Kwonka tihariho murundi na gumwe obu ekihandiiko kya Eliya kyakozesiibwe ahari Yohaana aha kikwatireine na “izooba rya MUKAMA” erya Malaki 4:5-6. Obuhereza bwe nibworekwa omu kyahandikirwe eky`omuri Malaki 3:1 omu buri kirikugambwaho omu ndagaano entsya, ekiri kukwata aha buhereza bwe.

Okwetegyereza okw`omutaano okunyine ahabw`obwiire obunamara omuri eki

MUKAMA waitu Akagyenda na Petero, Yakobo hamwe na Yohaana aha rushozi. Aho ekitari kya buriijo kyabaho nk`oku kyarebirwe abeegi: “Yaahindurwa omu maisho gaabo, aha maisho ge haamurinkana nk`eizooba, n`ebijwaro bye byayera nk`omushana. Kandi Musa na Eliya baareebeka omu maisho gaabo, nibagaaniira nawe”. (Matayo 17:2-3). Nikishemeza munoonga ekyahandikirwe. Hati okuhindurwa kw`emibiri okw`abo abariija kutwarwa kuri haihi.

Aho harebeeka Musa hamwe na Elya mbwenu ekibuuzo nikiija, ahabw`enki abeegi bwanyima bataraburize ahari Musa, kwonka bakaba nibabuuza, “Ahabw`enki abahandiiki bagira ngu: Eliya ashemeeire kubanza kwija?” (orunyiriri rwa 10).

Enshonga ku eraabe einwe Israeli, tutyo nitushanga omuri Zek. 4 baanabi babiri nk`emiti ebiri ey`emizeituuni abemereire haihi n`ekikondo ky`etabaaza. Okurugirira omu Kush. 1-3 ekikondo ky`etabaaza nikyoreka Ekanisa. Omu Kush.11 obuhereza bw`abaanabi ababiri, abajurizi babiri, neshobororwaho abariija kuhereza omu Yerusaalemu okumara emyaka eshatu n`ekicweka. Enkora z`obuhereza bwabo oburiija bwanyima y`ikutwarwa nibutwijutsya ahari Musa hamwe na Eliya ababaire bari aha kibuungo ky`okuhindurwa.

Eky`okugarukamu eki MUKAMA waitu Yaahire Eliya kishemereire kubaanza kwiija kandi kukagarura ebintu byona butsya nikitushemeza munonga. Okuraganisa oku kukahamibwa bwanyima y`obuhereza bwa Yohaana Omubatiza. Akaba nabuzibwa, “Mbwenu shi ori Eliya? Yaabagarukamu ati: tindi we.” (Yohaana 1:21) Akaba buzimazima namanya omwanya gwe omu Bukama bwa Ruhanga. Ekigambo kya MUKAMA waitu n`okuhamya okuri gye okw`okuraganisa kw`omuri Malaki 4, “Eliya aryaija, ashemeze byona.” (Matayo 17:11).

Matayo 17:12 nihagamba aha buhereza bwa Yohaana Omubatiza obwahwiire. Ekyo tikiri kwihaho ekicweka ekyabeire kikiri omu maisho. Ahandi, ekimwe nikigyenda na kigyenzi kyaakyo kandi nikimaririira enshonga. Ekicweka eky`okubanza ekiri kukora ahari Yohaana, nk`oku maraika yaakihamize omuri Zekaria ngu emitima y`aba ishebo neija kuhindukira abaana b`endagaano entsya. Bwanyima “izooba ry`okucungurwa” ribeho (Isaaya 49:6-8; 2 Abakorinso 6:2 n`ahandi), kwonka “izooba rya MUKAMA” rikituri omu maisho bwanyima y`emyaka enkumi ibiri. Ekicweka kya kabiri eky`okuraganisibwa okwegetsire nikisigara kitahikiriziibwe.

Ebihandiiko ebiri ahansi ya Bibuli ebiri kukwata aha buhereza bwa Eliya omuri Matayo 17 omu Bibuli ya Scofield nibikyoreeka gye.

3 (17:2) ekicweka ky`okuhindurwa kyiine, akashushani kakye, ak`ebyo byona eby`obukama bw`omumaisho omu kujurira (2Pet 1:15-21): (1) MUKAMA Yesu, Atari mukuhemuka kureka omu kitiinisa (orunyiriri rwa 2); (2) Musa, omu kitiinisa, omujwekyewa w`abacungwiirwe abarabire omu kufa kuza omu bukama (Matayo 13:43; Luka 9:30-31); (3) Eliya, omu kitiinisa, omujwekyerwa w`abacungiirwe abatahire omu Bukama kurabira omu kuhindurwa (1 Abakorinso 15:50-53; 1 Abatesalonika 4:13-17); (4) Petero, Yakobo hamwe na Yohaana, batahiirwe kitiinisa, abajwekyera, ahabw`akaire, owa Israeli omu mubiri omu bukama obw`omu maisho (Ezekieli 37:21-27); hamwe (5) omutwe gw`abantu biingi omu bugyere by`orushozi (orunyiriri rwa 14), omujwekyerwa waabo abari kwiija kuretwa omu bukama bwanyima kuburiija kuteebwaho omuri Israeli (Isaaya 11:10-12, n`ahandi.). | 1997-12-Ebaruha_Erikwetoroora-runyankole

(17:2) ekicweka ky`okuhindurwa kyiine, akashushani kakye, ak`ebyo byona eby`obukama bw`omumaisho omu kujurira (2Pet 1:15-21): (1) MUKAMA Yesu, Atari mukuhemuka kureka omu kitiinisa (orunyiriri rwa 2); (2) Musa, omu kitiinisa, omujwekyewa w`abacungwiirwe abarabire omu kufa kuza omu bukama (Matayo 13:43; Luka 9:30-31); (3) Eliya, omu kitiinisa, omujwekyerwa w`abacungiirwe abatahire omu Bukama kurabira omu kuhindurwa (1 Abakorinso 15:50-53; 1 Abatesalonika 4:13-17); (4) Petero, Yakobo hamwe na Yohaana, batahiirwe kitiinisa, abajwekyera, ahabw`akaire, owa Israeli omu mubiri omu bukama obw`omu maisho (Ezekieli 37:21-27); hamwe (5) omutwe gw`abantu biingi omu bugyere by`orushozi (orunyiriri rwa 14), omujwekyerwa waabo abari kwiija kuretwa omu bukama bwanyima kuburiija kuteebwaho omuri Israeli (Isaaya 11:10-12, n`ahandi.).

4 (17:10) gyeragyeranisa na Malaki 3:1; 4:5-6; Matayo 11:14; Mako 9:11-13; Luka 1:17. Byona ebicweka ebyo bishemereire kutwarwa hamwe. (1) Kristo nahamya obunabi bwenyini kandi obutakahikiriire obwa Malaki 4:5-6: “Eliya niwe aribanza kwiija kandi akagarura ebintu butsya.” Aha, nka omuri Malaki, okuragura okuhikiirire omuri Yohaana Omubatiza, kandi n`okwo okuri haihi kuhikiirira omuri Eliya, bikumirwe byonka. (2) kwonka Yohaana Omubatiza yaizire, nangwa n`obuhereza oburi omu myoyo bwoona hamwe n`amaani ga Eliya ag`obuhereza obw`omumaisho (Luka 1:17) ngu omu kureeba okuri kwo, nikiija kugambwa: “Eliya yaizire.” Gyeragyeranisa na Matayo 10:40; Abafilipi 12,17, ahu ekiteekateeko nikyo kimwe eky`okworeka, n`obu kiraabe kikisherekire obuntu bw`omuntu, kiribaho (Yohaana 1:21). | 1997-12-Ebaruha_Erikwetoroora-runyankole

(17:10) gyeragyeranisa na Malaki 3:1; 4:5-6; Matayo 11:14; Mako 9:11-13; Luka 1:17. Byona ebicweka ebyo bishemereire kutwarwa hamwe. (1) Kristo nahamya obunabi bwenyini kandi obutakahikiriire obwa Malaki 4:5-6: “Eliya niwe aribanza kwiija kandi akagarura ebintu butsya.” Aha, nka omuri Malaki, okuragura okuhikiirire omuri Yohaana Omubatiza, kandi n`okwo okuri haihi kuhikiirira omuri Eliya, bikumirwe byonka. (2) kwonka Yohaana Omubatiza yaizire, nangwa n`obuhereza oburi omu myoyo bwoona hamwe n`amaani ga Eliya ag`obuhereza obw`omumaisho (Luka 1:17) ngu omu kureeba okuri kwo, nikiija kugambwa: “Eliya yaizire.” Gyeragyeranisa na Matayo 10:40; Abafilipi 12,17, ahu ekiteekateeko nikyo kimwe eky`okworeka, n`obu kiraabe kikisherekire obuntu bw`omuntu, kiribaho (Yohaana 1:21).

Okurabira kimwe omu ndagaano enkuru Ruhanga Naagamba ahari baatatenkuriitwe (Abaheburaayo1:1 n`ahandi). Yohaana akaboreka abo ababaire bategyereize Masiya omuhanda kandi n`oku embeera z`abaana b`endagaano entsya yatiirwe omu mwana wa Ruhanga. Akooreka ebigyere byaabo omuhanda gw`obusiingye na Ruhanga. (Luka 1:79). Ekicweka kya kabiri kiriyo nikihikiriira, nk`oku emitima y`abaana ba Ruhanga erikugarurwa aha nyikiriza y`abatatenkuriitwe entumwa.

N`ahabw`ekyo nitugira ahabw`Ekigambo kya MUKAMA: ekitarabiireho omu kwiija kwa Kristo okw`okubanza tikishemereire kubaho hati. Buri kimwe kishemereire kuhikiriira, yaabe kihandiikirwe omu ndagaano enkuru nari entsya. Ruhanga naaba ahiikire aha nshonga yaagamba ni mumuriingo ki okugarurwa obutsya okukushemereire kubaho, “Reeba, ndyaboohereza nabi Eliya, ekiro kya MUKAMA ekikuru kandi ekirikutiinisa kitakizire. Niwe arihindura emitima y`abazaire bakagarukana n`abaana baabo, n`ey`abaana bakagarukana n`abazaire baabo…” (Malaki 4:5-6). Eki ni OKU NIKWO MUKAMA ARIKUGIRA omu kigambo kye. Omuntu nabaasa kucwamu omu nshonga zaabo ez`obuhangwa kwonka kutari mu bukama bwa Ruhanga. Obutumwa nibuheebwa omushaija ayohereziibwe kuruga ahari Ruhanga, hatari aha babuurizi b`engiri ab`amaani – baine obuhereza obuundi nangwa n`abamwe nibombeka n`obugabe bwaabo nkabo omunda omu bugabe bwa Ruhanga. Nangwa batarabiire n`omu bagaambi abakumanywa ab`ekibiina kyoona nari abebeembezi b`eshuura n`abandi n`abandi, kwonka nk`oku kihandiikirwe.

Nooha orikubaasa kwegyeza omuri Ruhanga? Ogwe omwe ashemereire kwiikiriza kubuzibwa yaaba ebiteekateeko ebyabaire biri omuri Kristo nawe bimurimu. Ekyahandiikirwe tikikabaasa kuheendwa. Hati embeera niyo emwe eriho nk`oku yabiire eri na Eliya. Buri kimwe kishemereire kukorwa nk`oku Ekigambo kya MUKAMA kiri. Nk`oku Eliya yaatwiire amabaare ikumi n`abiri gari kworeka enganda ikumi n`ibiri za Israeli kandi akagaruka akombeka rutaari ya Ruhanga, arikurundaana abantu kandi arikweeta, “Muryahitsya hi n`okugira emitima ebiri?” (1Abagabe 18:21), okusomooza okwo kumwe nikuheebwa n`ahati. Ruhanga atyo Yagarukamu kandi habaho okwecweramu aha rushozi Karameeli. Omushaija atumirwe kuruga ahari Ruhanga arikuhereza omu maani nigo gamwe hamwe n`Omwoyo nk`oku Eliya yabaire aine kugaruraho enyegyesa ezihikiriire ez`entumwa ikumi n`ibiri ahu Ekanisa eyabandize yaagumire kandi akakora omu kutaandika (Ebyakozirwe 2:42). Omu muriingo ogwo rutaari ya Ruhanga erimu n`eyombekwa butsya kandi abaikiriza ab`amazima nk`oku kiri Abarooma 12 nibarambikaho emibiri yaabo omu kworoba hamwe n`okwikiriza ahari ekyo kimwe ekiri obuhereza obukwetegyereza, nk`oku Paulo ari kuhandiika. Ebintu byoona bishemereire kugaruka nk`oku byabaire biri omu kubanza. Tituri kugaruka enyima aha by`abasesolodooti ababaandize baagamire. Nitugaruka enyima aha kutandika. Abo boonka abakugyeragyeranisibwa n`Ekigambo kya Ruhanga nibareeba ngu Abayudaaya abatiine ekikibakwatiire bakahaba omu yegyesa hamwe n`omu nkora kandi tibatsigara omu muhanda ogwa bandize kureka bakahindura buri kimwe batyo baatandikaho engiri eikutaanira kimwe ahari egi, bakuburiira Yesu ondiijo kandi arikwebemberwa Omwoyo ondiijo (2 Abakorinso 11:3), nibiija kwetegyereza ekigyendererwa ky`okugarurwa butsya. Aha turi aha kicweka ky`entebekanisa y`okujuna ahabwa akaire kaitu. Eky`okusharamu eky`aha muheru nikikorwa Ruhanga Wenyine. Naija kugira Ekigambo ky`aha muheru. Aha bamwe Ruhanga nasha nka akyereriirwe, kwonka omu mazima takakyererwaho ga.

Hati twine kuhikira aha nshonga tukabuuza, omujaija nk`ogwo arabireho otaragiire mukubaanganisa omu nyegyesa za Bibuli eza amazima kando owabiire ayihaho okubanganisa okurengire okwetegyereza kw`omuntu nka Eliya? Ekigambo eki yaarangiriire kikatomerana n`enyegyesa ya MUKAMA hamwe n`ey`entumwa? Engyenderwaho y`ebyahandiikirwe ku eraabe nirwo rupimo rwonka, harabiireho naabi oyohereziibwe Ruhanga omu kaire kiitu ou enyegyesa ze zirikwikirizana hamwe n`enyegyesa z`abaanzbi boona hamwe n`eza entumwa? Ahabw`eyeteengo akaba ashemereire kuba omuntu owa aheeru y`ediini etebekiine kubaasa kweeta kandi akataho okutereza – omushaija atumirwe kuruga ahari Ruhanga n`obutumwa obw`abaandize obwa Ruhanga okuza aha omu bantu ba Ruhanga.

Twemereire aha Kigambo kya MUKAMA nitugumizamu tubuuza: hariho omwe aha babuurizi b`engiri ab`amaani abari kumanywa omu mazima arikwikirizana n`eky`baanabi hamwe n`entumwa ebi baayegiise? Hariho omwe omuri boo u, katugyeze, owagarwiireho enyegyesa ez`omugasho ezikwatireine n`obwa Ruhanga, okubatizibwa kw`amaizi, kyakiro ya MUKAMA n`ebindi n`ebindi kandi akabita aha musiingyi gwa Bibuli? Nari tigari mazima ngu byona bigume omu mitwarize ey`obuhangwa ey`enyegyesa z`ekanisa? Naangwa bamwe omu bo bakahakanisa okurangirira kw`Ekigambo eky`amazima, bakugira ngu kikaba kitahikire ahabw`okugira ngu bakakigyeeragyeeranisa n`ebiteekateeko byaabo, omu mwanya gw`okwabuuza yaaba enyegyesa zaabo nizikirizana na Ruhanga hamwe n`Ekigambo kya Ruhanga.

Kuruga aha muheru gwa emyaka ya nkaaga hamwe n`eya ataano amagana g`ababuurizi b`engiri bakaba bariho Omwoyo gw`obuhereza bwa Ruhanga obwaabandize, baakijura Omwoyo kandi baatangarira ebi Ruhanga yaakozire, naangwa tibarateekatekire aha kikwatireine n`ekigyendererwa eky`aha muheru eky`obuhereza nk`obwo obwahamiibwe obwijwiire oburi kweera. Boona abaziirwe Ruhanga nibiija kuhurikiriza ekigambi kye, nibiija kwetegyereza eizooba hamwe n`obutumwa. Nibaakira entumwa etumirwe kuruga ahari Ruhanga hamwe n`obutumwa, batyo baakujurira kwikirizana n`okusharamu kwa Ruhanga n`ebyarikukora. Ruhanga aine orusa okuhikiriza ebi yaraaganiise. Ekiitwe nka abantu Be n`okurera omuri ekyo. Hati ekirikukurataho tikitebyo, kureka n`amazima.

Abajurizi b`akareebi nibajurira

Nyowe, omuhandiiki w`enyiriri ezi, nkareeba omu kwa kana, 1966, omuri Jeffersinviie, Indiana, Amerika nangwa abantu baawingana 10 ababaire bariho obu ebi ebirikukurataho byaabaho: omu kwa mukaaga, 1933, William M. Branham akagira okuburiira kw`engiri okwe okw`okubaanza. Biingi baakahindurwa baza owa Kristo kandi baahayo amagara gaabo owa Ruhanga. Omu kwa mukaaga, 11, abo abaikiriize Kristo nk`omujuni waabo baakagyenda hamwe n`omubuurizi kuza kubatizibwa aha mugyera Ohio omu nora ya Bibuli. Omutwe gw`abantu bakwiingana 4,000 gukaba guriho aha mukoro gw`okubatiza. Ku yaayemereire omu maize nka Yohaana Omubatiza, eiguru ryiguka kandi habaho ekintu eki abo boona ababaireho kureeba. Ku yabaire ari hakye kubatiza omuntu wa ikumi na mushanju, arikwemereza omukoono gwe, arikuraanzya eiguru, arikushaba, “MUKAMA, ndi kubatiza n`amaizi, noija kubatiza n`Omwoyo Orikwera hamwe n`omuriro.” Bwanyima ya akaire kakye ekyererezi ekirengire okwetegyereza kw`omuntu kyashuuma, kiri omu mwanya butari buriingwa munonga kuruga aha mushaija wa Ruhanga kandi eiraka ryagira, “Nk`oku Yohaana Omubatiza yatumirwe kutebeekanisa okwiija kwa Kristo okw`okubaanza, obutumwa oburi kukuheebwa nibwiija kuba obw`okutebekanisa okwiija okw`akabiri.” Empapura z`omukicweeka kya Jeffersonville, Indiana, nka Lousiville, Kentucky, Amerika hamwe na Canada bikajuriira eki ekyabeireho. Biingi omuri abo ababaire bari omu bantu bakatiina, bamwe bashabira omu kitiinisa, nangwa abamwe baagwa kihuumura. N`ahabw`ekyo kikahaandiikwa.

Ruhanga nabaasa kukora ebintu byoona. Nabaasa kureebwa aha kikwatireine n`eky`okubaho n`okuraganisibwa kwa Musa omu muriro ogurengire okwetegyereza kw`omuntu guri kwotsya ekishaka. MUKAMA nabaasa kwijira Saulo omu maisho ga Damasiko omu kyererezi ekiri kwaaka munoonga kandi kyamuha obutumwa. Niwe omwe, buri kimwe ekyari kukora nikibaho ahabw`enshonga.

Obutumwa obw`Omwoyo nibubaasa kuba Ekigambo eky`ahandiikirwe kurabira omu mwoyo omu ky`omugasho ky`akyo kandi kiri kworekwa omu kakwaate akahikire. Eiraka rye ryiniire kimwe akakwaate n`entebeekanisa ye y`okujuna kandi n`ey`omugasho munonga ahabw`Ekanisa Ye. Tiriri eiraka rya akakiiko k`ababuurizi nari nabi owaayeyemekire nainga ba nabi ab`abakzi abine okushuuruurirwa okw`omutaano owagaitsire ekintu kyona ahari Bibuli, ngaaha, eiraka rya Ruhanga ryonyini eririkuhuriirwa n`erizooba ahabw`Ekigambo kye ekiri kweera. Tihariho nkungaana mpaango – ebigitsirwe ahari Kristo ngu n`ezaha muheru, ngaaha, omwo muunda omu ntebeekanisa y`okujuna eya akaire k`emperu terikutwaarwa nka eya amaani. Eky`amaani eki kishemereire kuba n`okusiimuka. Naangwa n`enkungaana z`aba karizimatiki eziine enkora entsya eziri kwiija kuretaho okutambura kw`Omwoyo tiziri z`aha muheru ezi Ruhanga yaaraganiise. Na Ruhanga ekyo kyonka ekyiine mu igaro nikyo kikubarwa, omutiindo gutari muheendo. Eri izooba okuba Omukristaayo buri kimwe nikyeetwa Obukristaayo, naangwa n`emigisha y`enyamishwa omu makanisa. Ashemereire kuba Kristo, niwe omwe nyumwabazyo, erizooba n`ebiro n`ebiro.

Omushaija atumirwe kuruga ahari ruhagnga naatebeekanisa omuhanda, agarura ebintu byoona omu mwanya gwabyo ogw`abandize. Nabi owaraganisiibwe ashemereire kuba aine Ekigambo ky`akaire aka. Hakiriho abajurizi abakihuriire aba kubaasa kugaba nk`entumwa, “… eki twahuriire, eki twareebire n`amaisho gaitu, eki twayetegyereize kandi tukakwataho n`engaro zaitu, ekya Kigambo ow`amagara.” (1 Yohaana 1).

Omu kwa kataano, ebiro 7, 1966, MUKAMA Aketumira ow`eishe-emwe Branham obwe arikutuma maraika. Obukaikiru bw`abantu bakahurira obujurizi kuruga omu kanwa ke. Omuntu yaaba atakubaasa kukiikiriza, nikibaanganisibwa yaaba ori ow`amazima, ahabw`okuba endagaano enkuru hamwe n`entsya nizikihamya ngu Ruhanga naakora omu miriingo erengire okwetegyereza kw`omuntu okurabira omu kutuma baamaraika abari kuhereza enyoyo (Abaheburaayo 1:14). Maraika akaizira Zekaria (Luka 1:11), maraika akiizira Mariamu (Luka 1:26), maraika akarangirira okuzarwa kwa Kristo omu bariisa b`entaama (Luka2:8-14), maraika akiigura orwiigi rw`ekihome (Ebyakozirwe 5:19), maraika akagaamba na Filipo (Ebyakozirwe 8:260, maraika akataayayira Koneriasi (Ebyakozirwe 10:3), maraika akeeyorekyera Paulo (Ebyakozirwe 27:23). Ebi n`ibice aha byabaireho ebiri kworeka amazima g`okutayayirwa kw`aba maraika omu ndagaano entsya. Eky`omugasho ahabw`aitu omu kaire aka n`okwohoreza maraika omu Kushuuruurirwa 1:1-3 bhamwe n`eshuura ya 22:6 okumanyisa abahuuku ba Ruhanga ahabikwatiriine n`ebintu ebiri haihi kubaho.

Hariho ekiriho nikibaho

Omu myaka yoona okuruga obu ow`eishe-emwe Branham yaatwarwa omu kitiinisa omu kwa ikumi n`ebiri, 1965, nkaba ntakareebega nk`eki ekyabeireho omu mwaka ogu ogwa 1977. Buri hamwe naangwa n`ababuurizi aba ahaiguru omu bigoombe by`aba karizimatiki bakaba nibambuuza ekindikumanya ahari ow`eishe-emwe Branham hamwe n`obuhereza bwe. Nkatuunga omugisha kuba nabiire nimanya omushaija ogu owa Ruhanga omu buntu okumara emyaka ikumi, ndikuza omu nterane ze nyiingi omu Buraaya hamwe na Amerika. N`ahabw`ekyo, nimbaasa kucwa orubanja kandi njurire nk`omuntu n`omukumanya kwangye. Omu muriingo gwona nikibaasa kugambwa omu mazima, twemereire aha Kigambo kya MUKAMA, ngu ekyahandiikirwe kikahikiriira omu maisho gaitu, Ruhanga Nakigumizamu kukora ebyafaayo, kandi boona abarikumumanya nawe Naabamanya kandi nibareeba hamwe n`okwegeita aha eki Arikukora hati.

Neky`omugasho kwingana ki okwetegyereza akaire hamwe n`okwikiriza embabazi za Ruhanga kututayaayira nitubaasa kweega kuruga omu bigambo bya MUKAMA ebyagambirwe obwe Arikurira Yerusaalemu, “Eri izooba, kuri noomanya ebyakukureetera obusingye! Kwonka shi hati bisherekirwe amaisho gaawe…” Ebiri kukurataho buri omwe nabaasa kushoma Luka 19:41-44. MUKAMA Naahendera okuhana kwe oku kurikutwijutsya aha kucweerwa orubaanja omu nsi bwanyima y`okutwaarwa. “… tibarikutsigamu ibaare eriri aha rindi, ahabw`okuba toramanyire biro eby`okutaayaayirwa kwawe.” Akabakabukira n`ebigambo ebi, “… Nimumanya kukyenga enshusha y`eiguru, kwonka timurikubaasa kukyenga obumanyiso bw`obunaku.” (Matayo 16:3).

Omu biro bya MUKAMA waitu abeebembezi b`ediini bakaba ni bamanya ngu bahikire. Bakaba baheebwa ekitiinisa omu maisho g`abantu, kwonka bakaba bari empumi omu by`Omwoyo kandi baahindura n`abandi bantu. N`ahabw`ekyo baku bakumira hare n`eki Ruhanga yabaire naakora, batyo n`obuyaambi bw`ediini, kandi baaguma omu mitwarize yaabo ey`enyegyesa ez`akaraande. “Akaija owe”, nk`oku eky`ahandiikirwe kirikugaamba, “abaabaire bari abe tibaamwakiira” (Yohaana 1:11).

Eby`ira nibyegarukamu nka buri omwe oku arikumanya. Omuntu obutosha nayebaza Ruhanga ahabw`ebyakozire, obwe barikuranzya ebyariije kukora omu maisho kandi bakabura kufa aha byariyo nakora hati. Nangwa tibakye omu kire kaitu abarangiriire okukora kw`Omwoyo orikwera kuba ow`omubi, nk`oku kyabiire kiri omu bunaku bwa MUKAMA waitu, kare kityo baakora omushango owa Omwoyo orikwera. Abamwe baagobiire omu buhereza obu kwihaho omushango oburengire okwetegyereza kw`omuntu batari kubuuza aha kigyendererwa ekikwatireine nakyo. Ninyikiriza ngu Ruhanga omu mbabazi ze hatin Ariyo naaha ababuurizi b`engiri hamwe n`abahereza omu Bukama bwa Ruhanga omu nsi yoona omugisha ogw`aha muheru omu mutima oguhendekire ebintu ebyakozire omu bushoboorozi bwe arikukozesa omuhanda gw`omuntu omu busingye bwiitu. Boona abari aba Ruhanga biine kwtegyereza ngu Ruhanga ayoherize nabi ow`araganisiibwe omu myaka egi ey`aha muheru ey`obunabi kandi abitereeze hamwe n`enyegyesa eyabaandize ei yaarangiriire.￼

Ekibuuzo tikiri ahari Musa, nari Paulo, nangwa tari na Branham, kureka ahri eki Ruhanga akozire, arikukozesa abantu nk`eby`okukozesa bye. Akaba ari MUKAMA Ruhanga Owabiire Ariho omu biro bya Musa omu nyomyo y`ekicu hamwe n`omuriro n`aba Israeli.

Akaba ari MUKAMA Yesu owareebekiire Saulo omu kyererezi atakahikire Damasiko kandi akatuma entumwa. Akaba Ari MUKAMA Wenyine owaiziire ahabw`embabazi omu nyomyo niyo emwe ey`ekyererezi, nk`oku kiri kworekwa aha mutwe gw`oweishe-emwe Branham omu kishushani ekyatiirwe Dr. George J. Lacy, orikwikirizibwa kwetegyereza ebihandiiko by`ebibuuzo, akahamya omu kishushani omu kihandiiko kye ebiro 29 okw`okubanza, 1950, nk`okukiri kushangwa omu kitabo A man sent from God (Omushaija owatumirwe kuruga ahari Ruhanga) ekyateirwe Gordon Lindsay.

Ekyererezi nikyo kimwe kikareebukira omu kuhereza kw`ow`eishe-emwe Branham. Buri kaire aku ow`eishe-emwe mugyenzi wiitu yahereiize aha barwiire, haine ekyabiire nikimworekwa ekirikukwata aha muntu ou yabaire naza kushabira. Ekyererezi n`eky`amazima kikaba kishuma ahari ogwo muntu kandi atyo amanya nooha ou yabaire ashemereire kushabira, yaabe omu maisho nari ahagati y`abantu. Emirundi miingi ow`eishe-emwe Branham akaba ayorekyereza akakumu ahari kyo arikugira, “hati nindeeba ekyererezi aha mutwe gw`omuntu hanu” kandi bwanyima “n`aha mntu oriya.” Omu maisho g`obujurizi bwa MUKAMA akareeba okworekwa. Emirundi nka rukumi akaba agira, “OKU NIKWO MUKAMA ARIKUGIRA” kandi buri kiire akaba ahikire emirundi igana aha riindi. Gukaba gutari murimo gw`okutebereza, kutari kuteeratera oku n`oku, kwonka buri kiire okushuuruurirwa okw`amazima okumuhirwe Omwoyo wa Ruhanga, MUKAMA Ari kuhamya Ekigambo kye, “Emirimo ei ndikukora niiwe oeyagikora” (Yohaana 14:12). Amagana g`amatebezo againe enyiriri z`okukiza gariyo omu Jeffersonville, Amerika, agari kubaasa kureebwa buri omwe yaabe obujurizi obu n`obw`amazima nari buri obw`ebishuba.

Okugamba ahari Abrahamu hamwe na Musa kikaba kitakumara aha baahandiiki omu kiire ako, nk`oku batarayetegyeriize okutayaaya kwe okw`embabazi za Ruhanga. Okugamba ahari Petero hamwe na Paulo tikiriije kumara kureka nitwetegyereza eki Ruhanga Yaaraganiise omu Kigambo Kye kandi tukiikiriza eki Ariyo naakora.

Ahabw`okuba OKU NIKWO MUKAMA ARIKUGIRA omu kiire k`Ekanisa yaitu, “Reeba, nyemereire aha rwigi, nindukongoota niinyiguza…” (Okush.3:20) Ari aheeru naagyezaho kutahamu. Omunda omu Kanisa okumubuuriraho hamwe n`okumweshongoraho nikugyeenda omu maisho, kwonka We nka We tari kwakiirwa kutahamu omuunda n`Ekigambo kye ahabwa izooba eri. Buri weena atarikwiikiriza eki Ari kukora hati Nawe taryiija kumwikiriza omu kugaruka kwe. Ku turi kumureka kuguma aheeru Ari kukongoota aha rwigirwiitu, nikimanyisa nitwiija kuba bamwe ahari abo abariija kuguma aheeru turi kukongoota aha rwigi rwe. Enshonga yoona n`ey`amaani. Tihariho ashemereire kuteekateeka, “omu muriingo gumwe nimbaasa kukikora”. Nobaasa kukikora, waamureka kukikora. Reka tumurekye ataahemu, naija kutereeza ebintu byona.

Obwiire bwiriire haihi

Omukono gwa Ruhanga guryagaruka gureebwe? Hati tituri kweshanga aha muheru gw`ekyaasa eki, turi omu kiire k`amaani omu byafaayo by`omuntu. Okugaruka kwa Yesu Kristo n`okwamaani munoonga. Eki nikikirizibwa obukaikuru bw`abantu abari kumanya endagaano entsya. Abaingi nibabuurira aha kutwarwa batari kumanya niki ekishemereire kubaho omukubanza. Tikiri kumara ngu nitubuurira n`amaani ahari Israeli hamwe n`obunabi bwa Bibuli oburiyo nibuhikiriira n`abantu be abatoreinwe. Tushemereire kumanya Ekanisa y`omugore ni muhanda ki ogwerikweterwamu, ekagarurwa butsya kandi ekatebekanisibwa etyo ekatuunga ekicweka kyentebekanisa y`okujuna.

Aka niko kaire k`okwetwa ak`abana ba Ruhanga kuruga omu buri nsikirani ya Babuloni, kuruga ahari byona ebitari by`eby`ahandikirwe n`obu bweraabe eri entwaza y`ediini, kuruga aha nyegyesa ezijwangizemu ekiniga ekyabandize. Aka niko kiire k`okugaruka owa Ruhanga hamwe n`Ekigambo kye. Abantu ba Ruhanga bashemereire kwezibwa n`eshagama y`omwana gw`entaama, beezibwe n`Ekigambo eky`amazima kandi bakagarurwa omu buhaangu bw`endagaano entsya ahu Ruhanga Arikubaasa kutaho enyegyesa z`omutaano n`ebindi n`ebindi. (1 Abakorinso 12:28; Abaefeso 4:11).

Ruhanga taragizire ngu akiire k`okwegarura butsya nikiija kwiija hamwe n`ogurarura buri kimwe butsya omu maisho ga Kristo kwonka, Akagaruka yaatgambira okurugiriira aha naama ye empaango naija nk`oku kiribaho. Eki nitukigamba n`Ekigambo kya MUKAMA: Akaari kashemereire kwiija: “Reeba, kishwera yaija! Mushohore tumubugane.” (Matayo 25:6). Hashemereire kubaho eiraka eriri keeta. “N`ahabw`ekyo mubarugyemu, Mubeetaaniseho; nikwo MUKAMA arikugira: Mutarikora aha kintu kyona ekitashemeire; Obwo naanye ndyabaakiira” (2 Abakorinso 6:17). Nangwa n`eiraka eriri kurigira kimwe omu iguru niri hurirwa rikweeta abantu Be: “Mururugyemu, imwe bantu bangye `mwe, mutakaakwatanisa narwo omu bibi byarwo, mukaheebwa ekifubiro ky`ebirikwija kurubonabonesa” (Okush. 18:4). Tushemereire kumanyi ni nkahi ahi twakwatiirwe, kumanya ninkahi ahu tushemereire kurugiramu! Kitari ekyo hati turiyo nitutamburira omu nyekurunguriro tutari kureeba muhanda gw`okutushohoza.

Omuhanda gwa MUKAMA gushemereire kutebeekanisibwa. Ebintu byona bishemereire kugarurwa butsya. Nikibaho kita? Buri kimwe ekyakikamire kishemereire kugororwa. Kwonka ekya kikamire ni kiiha? Buri kimwe ekyashobire kishemereire kutebeekanisibwa. Kwonka ni ki ekyashobire? MUKAMA Taratusigire mu mwiriima aha bintu byona ebi. Buri kimwe kyona ni kiija kubaho nk`oku kyahandiikirwe. Yesu Wenyine Akagira, “N`eky`amazima; Eliya aryaija, ashemeze byona.” (Matayo 17:11). Oku n`okwatura okw`amaani okushemereire kutwarwa nk`enshonga y`amaani omu biikiriza boona. Tari muriisa, nari omwegyesa nangwa n`omubuurizi nari omuntu ondiijo weena arikugamba. Ruhanga weenka naavunanizibwa ahabw`Ekigambo kye. Akohereza abashaija nka Eliya omu biro ebyo n`ahati. Omuri We tiharimu kuvunuura kureka okuhikiriiza. Nan`ogwe owatumirwe We Wenyine ebintu nibibaasa kureetwa omu buteeka.

Hati nk`oku turi kutuura aha muheru gw`obusingye bwobunabi, nitweteenga okutangaazibwa oku kuri kwiija n`Ekigambo ky`obunabi, eky`okurebeeraho okumanya aha kikwatireine n`enaama ehandikirwe omu Kush. 14:6-12. Aho ekirango nikigaambwa maraika ey`okubaanza ngu “Kandi naareeba ondiijo maraika naagyendera ahaiguru hagati omu mwanya,aine engiri ey`ebiro n`ebiro okubuurira abatuura omu nsi amahanga goona n`enganda zoona n`endimi n`abantu; yaagamba n`eiraka rihango ati: Mutiine Ruhanga, mumuhe ekitiinisa, ahakuba obunaku bwe bw`okucweramu orubanja buhikire; muramye Ogwo owaahangire eiguru n`ensi n`enyanja n`enshuro z`amaizi. Haakurataho maraika owa kabiri, naagira ati: Orurembo orukuru Babulooni rugwire, rugwire, orwanyweisize amahanga goona amaarwa g`ekiniga ky`obushambani bwarwo.” Babulooni ow`amaani n`oha kandi ni ki, owashambaine omu mwoyo n`amahanga agabiire gasinzire? Ni nkahi ahu abantu ba Ruhanga bashemereire kuruga, Babulooni egi ey`amaani etakagwiire kandi ekacwekyerezibwa (Okush.18)? Twiine kumanya ebintu ebi. Maraika wa kashatu omu Kush. 14 akagamba n`eiraka rirahango, “omuntu weena, orikuramya enyamaishwa n`ekishushani kyayo, akateebwa akamanyiso kayo aha bso bwe nari aha mukono gwe, ogwo nawe aryanywa aha maarwa g`ekiniga kya Ruhanga, agaashukirwe omu kikopo ky`okubiihirwa kwe agatafungwire, kandi aryabonabonesibwa n`omuriro n`obuganga bw`ekibiriiti omu maisho ga baamaraika abarikwera n`omu maisho g`Omwana gw`entaama. Omwika gw`okubonabonesibwa kwabo gucumbuuka ebiro n`ebiro; abo abaramya enyamaishwa n`ekishushani kyayo, n`omuntu weena oteebwaho akamanyiso k`eiziina ryayo tibahuumura nyomushana na nyekiro.” (enyiriri 9-11). Enyamaishwa egyo n`oha? N`oha kishushani ky`enyamishwa? Akamanyiso k`enyamishwa ni kahi, ako aku turi kwehanagirizibwa n`okutiinatiinisibwa kw`okutuunga ebibonaboneso by`aha muheru? Abo bonka abari kutuunga embabazi omu maisho ga Ruhanga nibiija kwetegyereza omugasho gw`Ekigambo ky`obunabi omu kiire aka, aku enaama ezi zoona ez`omugasho zaashuurwiirwe kandi ziketerwa eizina rye, n`ahabw`ekyo abantu ba Ruhanga nibaraburwa.

Itwe nitweenda kutuunga okugarukwamu kwa MUKAMA omu Kigambo kye. Envunuura n`eza abashema abari kuteekateeka ngu n`abanyabwengye. Abeegi ab`amazima aba Yesu Kristo nibiikiriza eki Yaagambire kandi ni biikiriza eki Yaaraganiise. Abandi boona nibiikiriza abo abakugamba nabo.

Nk`oku Israeli eriyo n`erundaanwa kuruga omu mahanga goona okuza omu nsi eyaraganisiibwe aha mperu, n`eky`amazima ngu hekaru ey`aha muheru neija kwombekwa omuri Yerusaalemu aha musingye nigo gumwe, n`orupimo rumwe n`endeebeka nk`oku Ruhanga omu kubanza yagikozire. N`eky`omugasho munonga kumanya ngu hekaru eya kashatu neija kuhika gye aha musiingi ogu ey`okubaanza n`ey`akabiri zabiire ziri. Omu mazima hariho Ekanisa emwe yoonka eya Ruhanga ohuriire, nk`ku MUKAMA waitu yaagambire omuri Matayo 16, 18, “naanye ndyayombeka ekanisa yangye…” ori orukiri kandi omusiingyi gw`amazima (1 Timoseo 3:15). Nk`oku kiri buzima okweeta “abetsirwe (ecclesia)” kuruga omu nyikiriza zoona hamwe n`amahanga bashemereire kugaruka aha kuraganisa kw`Ekigambo kandi ekombekwa aha musingyi ogw`abandize.

Omwoyo wa Ruhanga nabaasa kuba naakora omu kakwaate n`Ekigambo kya Ruhanga. N`ahabw`ekyo hati tushemereire kuhurira obutumwa bw`okwetwa hamwe n`okutereeza ekiri kwetaagwa omu kiire aka. Obutumwa obu bushemereire kwikirizibwa okuruga omu mutima gwona kandi omu mazima bukatuurwamu okworooba okw`abo boona abariije kwejumbira omu kuzooka okw`abaandize.

Israeli

N`okufayo munoonga turimu nitureeba enkurakurana eziri omu Israeli. Buri kimwe kikaragurwahi ira. Nangwa ngu Israeli neija kutuunga obusiingye n`okwiija kwa Masiya kwonka Oriija kubacungura kuruga omu bazigu baabo, nk`oku kyahandiikirwe. Okuhitsya obunaku obwo Israeli eine kukwaata n`obwegyendesereza n`ekizibu eki.

Abanyabutegyeki nibazaana n`ebigambo, bakugira, “Obusingye nibureeta oburiinzi kandi oburiinzi nibureeta obusingye!” n`okubuuzabuza kwonka. Nihiija kubaho orutaro bwanyima y`okurangirira kw`obusiingye hamwe n`obugwa gye.

Hati nk`oku biri tumanyisiibwe aha kyahikire aha Bayudaaya omu bunaku bw`ekiita bantu. Kwonka nikishemeza kureeba, Ekanisa ya Rooma yaguma omu kubuuza aha bikwatireine na kicweka ki eki yaazanire omu bwiire bw`aba Nazi, batyo nibagamba aha “kaceceko k`okusiingwa orubanja”. Hati okurangirira kuriyo nikutebekanisibwa oku Paapa ariije kushoma omu mwaka gw`okugarukana ogwa 2000 omuri Yerusaalemu. Omu kwa ikumi na kumwe, ebiro 10, 1997, endagaano na Israeli ey`enyongyeserezo ekateebwaho omukono ei Vatikani erikureebeka nka “endagaano aha gati ya Paapa na gaumanti” erikuha Ekanisa ya Rooma obugabe bw`omutaano aha btaka oburi kweer.

Nangwa hati ekiicuucu kibaandamiire Switzerland ahu Abanazi, abaitsi bafuriire zaabu hamwe n`esente ebyanyagirwe kuruga aha Bayudaaya. Na Sweden eriyo nereetwa omu mitwe y`amakuru, nk`oku amaziina g`Abayudaaya gaabiire gatirweyo. Okuba ow`oburiinganiza omuntu omwe aine kugira ngu arikukwataho ti mutuuze w`aburiijo omu ihaanga eryo kureka abantu bamwe hamwe n`ebitongore ababiire nibakwatanisa n`obutegyeki bwa Hitler. Kikaba kiri ekiitabantu ekyabaire kitebeekaniise gye ahu omunda abanyabutegyeki hamwe n`abebeembezi b`amahe hamwe n`abebeembezi b`ediini babiire nibakorera hamwe.

Amahanga ageteriine aga Buraaya

Nk`oku boona bashemereire kumanya hati turiyo nitureeba okwiija omu kubaho okw`amahanga agetereine aga BUraaya nk`oku kyaragwiire omu bunabi bwa Bibuli aha bw`emperu. Aha titukabaasa￼ kuza omunda munoonga, omu mbeera yoona Ekanisa Enkatorika eya Rooma niyo erikutamu amaani, erikugira omukono ogw`amaani omu maani g`eby`obutegyeki.

“Amahanga ag`etereine aga Buraaya” nigo maani g`ensi, ag`ijwiire Ekanisa ey`eterine nk`amaani g`Omwoyo. Paapa akorekwa omu katabo k`amakuru ak`engiri ari kuhoberana Luther. Ekiroonda ekiri kwiita, ekyaretsirweho rurara y`Ekigambo kurabira omu￼ kugaruka kw`egaita, hati kikizire.

Akamanyiso k`enyonyoozi omu bendera ya “Amahanga ag`etereine aga Buraaya” nikiihwa omu kurangirira kwa Vatikani ngu Okush.12 n`egaamba ahari Mariamu nk`omukazi aine engure y`enyonyozi ikumi n`ibiri. Papa yaahongireyo Buraaya yoona aha mutima ogw`eziibwe ogw Mariamu.

Hati tiwe weenka arikutwaarwa nka “Omugabe-kazi w`eiguru”, kurenka na nk`owa Palestine hamwe na Buraaya. Ekirikutangaza kwonka kandi gari amazima, hariho ekigombe ky`abantu ekitandikire kuhayo ebinushu by`efeeza n`ezaabu omu mahanga agarikushangwa omu kigoombe kya “Amahanga ag`etereine aga Buraaya.

Orubaju rw`omu maisho ruriho akamanyiso akatoreinwe ihaanga eryo, kandi enyima hariho akamanyiso k`omukazi arikworeka ashutami aha nyamiishwa. Obutamanya ebirikukwata aha bunabi, omugasho gwa Okish. 17 guriyo niguhikiriira. Okw`egaita aha ndeengo zoona kuriyo nikugyeenda omu maisho kandi nikureebwa nikwirukira kimwe.

Obubiina

Okutebereza kw`okutahiriira aha bukuungu kutandikire omu Bugirimaani oburetsirwe Ekanisa y`aba Scientology – katugaambe ngu okurangiriira okuri kumanywa. Nyowe nk`omuntu nkabuuza omushaija aha kitebe ekikuru eky`aba Scientology omuri Miami, Florida, Amerika omu kwa mweenda 1997 ebibuuzo ebi:

“Muri ediini y`enyikiriza?” Okugarukamu: “Ngaaha.”

“Mwiine obuhereza bw`ediine?” “Ngaaha.”

“Ni mubatiza?” “Ngaaha.”

“Ni mukora omugyenzo gw`akyakiro ya MUKAMA?” “Ngaaha.” N`ebindi n`ebindi.

Egyo erikweetwa “Ekanisa y`aba Scientology” teine eki erikumanyisa n`okurangirira kw`engiri kwonka n`eyeyeta “Ekanisa” kugira ngu etuungye ebyaana by`ekigombe eky`ediini ekitari kutuunga magoba.

Ekyo ni kibi, kwonka kandi ekiri kukirayo obubi n`okugira ngu gavumenti ya Bugirimaani eyorekire ahu eyemereire etesherekire aha bukuungu obu. Eki kyoona n`ekishuba kwenda kuhiganisa amakanisa agataine rubanja hamwe n`ab`eishe-emwe abatari kwegeita Akakiiko k`ensi aka Amakanisa. N`okuhisya hati omu ihanga ryiitu amakanisa ag`eihanga abiri, Abakatolika hamwe n`Abalutheran, baine ofiisi z`obubiina bwaabo, kwonka hati twine “ofiisi y`eihanga” okureebuuza buri nkwatanisa y`okushaba omu ihanga ei barikweeta akabiina. Ekyo nikikorwa omu ihanga aui obugabe bw`enyikiriza burikwikirizibwa omu Ishe-mateeka. Zimwe aha nyikiriza ezitari kwikirizibwa zaherize kufeerwa obuteeka bwazo “obutari bw`amagoba”. Embeera yoona n`etiinisa omu ihanga eririkumanywa nk`obuzaarwa bw`okwegeita.

Okutaana n`enkora ya gavumenti amakuru gaazanire enshonga yoona. Enkora omu Bugirimaani hamwe n`amahanga agandi aga Buraaya kwikiriza buri omwe okugira Ekanisa y`eihanga ei yazamu kugira ngu abe owa akabiina ako tekahindukire.

Ekizibu nikyo kimwe ekiri kushangwa omuri Austria. Meeya w`ekbuga kya Innsbruck ahiire ekiragiro ngu boona abari kukora omu ofiisi za gavumenti zisemereire kukyeberwa yaaba zaine akabiina aku zirimu. Akakiiko k`ekibuga kakaragiirwa kukyebera buri omwe arikushaba omurimo omu ofiisi ya munisipaali yaaba aine akabiina aku arimu. Aga mahanga abiri gakejumbira namunoonga omu rutaro rw`ensi yoona orwa kabiri omu kaimukyeero k`okuhiganiisa Abayudaaya. Hati embuga eriyo n`eteebwaho okuta okuhigansa kw`obubiina obukye obw`ediini omu mateeka. Enshonga yoona erimu nereetwa omu bwengye bw`okusingisa orubanja omuntu weena ari omu kukwatanisa kw`ediini. Nangwa butakahikire 2000 ni haija kubaho omu iteeka ry`ensi, ryikiriziibwe akakiiko ka Buraaya ngu omuntu weena arikuhandiika nari arikugamba ahari Paapa nari Ekanisa ya Rooma nabaasa kutwaarwa omu mbuga z`ebiragiro, n`ahabw`ekyo aba omunda mukihamye.

Omurimo gwa mishoni

Okuruga omu nsi yoona twine ripoota ezirikugaruramu amaani. Enyimaho n`amahanga aga burigwa-izooba eya hare, namunoonga ago agarikwatana na Golden Triangle, Thailand, Burma, Laos, na China, Cambodia hamwe na Vietnam gariyo nigahikwa. Aha gati na gati ebyo byona obutumwa bw`aha muheru – Ekigambo kya Ruhanga eky`amazima nk`oku kyashuurwiirwe kiriyo nikibuurirwa kandi enaama yoona eya Ruhanga eriyo n`erangiriirwa. MUKAMA naakora ebintu by`amaani omu bantu be omu nsi yoona.

Imwe mweena abarikuhagira omurimo gwa Ruhanga n`obwetsigwa bwiingi omu shaara hamwe n`ebirabo bya rukundo ninyeenda kubebaza okurugira kimwe aha mutima gwangye omu iziina ry`omuhendo erya MUKAMA waitu omukuundwa Yesu Kristo Ou omu buhereza bwe nitwemerera hamwe. Yaabe n`omurimo gw`okuhindura, nari ogwa ofiiisi, okuteera obutabo hamwe n`okubugaba – boona nibakora ekicweeka n`omutima gwoona. Kandi abo abari kwejumbira omu murimo gwa mishoni omu mahanga gatari gamwe na gamwe ninyeenda kugira ngu mwebare munoonga. Ruhanga abazimuriire kandi abahe omugisha. Ekiheembo kyenyine nikiija kubaheebwa obu okujwekwa engure kuribaho. Hanu buri omwe aine eki arikukoranarwanisibwa, kwonka aho MUKAMA naija kukigambaho kandi agire, “Wakora gye!” Nitumanya kuba omu kukundwa kwe, omu Kigambo kye hamwe n`omumurimo gwe. Ekitiniisa kimugarukire. Nitugweta omugisha kuba abakozi bagyenzi be.

Hona nabwe nitweenda kwebaza ab`eishe-emwe baitu abakuundwa abahereza omu nsi, na munoonga ow`eishe-emwe waitu Alexis Barilier ari kuhayo buri kimwe kyona ekyaine okuhereza amahanga agarikukozesa Orufaraansa. Ab`eishe-emwe kuruga kinshasha nabo bashemereire kuta ekitiinisa omuri eki kandi barekyeraho n`obusiru bwaabo obw`enyegyesa y`okushwera abakazi biingi batandikye kwegyesa nk`oku Paulo yayeegyise, entumwa ey`abandize, hamwe na William Branham, ow`aha muheru, “… omushaija weena agire omukazi we; kandi omukazi weena agire omushaija we.” (1 Abakorinso 7:2).

Reka Ruhanga Agumizemu okuha ow`eishe-emwe waitu omukundwa Etienne Genton omugisha ou n`obwetsigwa bwona arikukora omurimo omuri Itay kandi hamwe n`abeishe-emwe boona omu nsi yoona abatagabwa maziina gaabo.

Tweena hamwe nitweenda kukozesa akaire, buri omwe omu mwanya gwe, ahu Ruhanga Arikukwenda kuguma. Akaire n`akomuheendo, kwonka ni kagufu. Ekitwiine kukora twine kukikora omu bwiira. Buri hakye kwiira, ahu omuntu atakubaasa kukora.

Ahabw`omwaka oguri kwiija mweena nimbendeza emigisha miingi eya Ruhanga. N`eky`omugasho ahabwa buri omwe kuguma ashugaine kandi ahami, arikutuura omu muhanda oguri gwo ogw`amagara, n`ahabw`ekyo tiharibaho kugaruka owa MUKAMA hamwe n`Ekigambo kye.

Omu mazima nituhamisiriza okugaruka kwa MUKAMA waitu omukundwa okuri haihi, omu kiire niko kamwe kishemereire kworekwa ngu tihariho n`omwe arikumanya eizooba nari eshaaha. Tushemereire kufa aha kwetebekanisa kwiitu, kutari kutebekanisa biro by`okweezi, ahabw`okuba MUKAMA Nabaasa kwizira omu shaaha ei tutetebekaniise. Tweena tushemereire kufa aha kyahandiikirwe, “… abaabaire beeteeateekire baataaha nawe omu nju omu bugyenyi bw`okushwera” (Matayo 25:10) hamwe “… kandi omugore we ayeteekateekire.” (Okush. 19:7). Omu buhangwa boona bashemereire kutuura omu magara ag`obutoosha kandi baakateekateekyera omu maisho.

Ruhanga Abahe omugisha mweena.￼

Ahabwogwo owatumirwe